Ceva se întâmplă în Crimeea: Ucrainenii distrug antiaeriana rusă și par a pregăti terenul pentru F-16. Moscova apelează la „Prometeu”
Cel puțin trei sisteme antiaeriene cu rază lungă rusești staționate în Crimeea au fost atacate zilele trecute de trupele ucrainene. Distrugerea ori avarierea acestor sisteme afectează capacitatea militară a Rusiei în peninsula Crimeea și ar crea breșe importante în „bula” de apărare antiaeriană a armatei ruse din regiune. Creșterea bruscă a frecvenței acestor atacuri sugerează inclusiv intenția Kievului de a „deschide un culoar” de acțiune pentru avioanele F-16, despre care oficialii militari ucraineni au anunțat deja că vor intra în luptă spre sfârșitul lunii iunie - începutul lunii iulie. Mosova a decis trimiterea în zonă a celui mai avansat - și aparent singurul din dotare - sistem antiaerian și antirachetă din dotarea armatei ruse: S-500 „Prometeu”.